钦定古今图书集成/理学汇编/文学典/第156卷 > 《徐师曾文体明辩》 > 《题太公丹书后》黄庭坚
## 钦定古今图书集成/理学汇编/文学典/第156卷 > 《徐师曾文体明辩》 > 《题太公丹书后》黄庭坚

右太公所诵《丹书》之言，故武王惕若恐惧，书以为戒，
于所起居服用，皆勒铭如是。余从事于俗甚漫，意行
不忌，晚而待罪太史，观礼书，得此铭，以鉴小人之影，
去道远矣。乃书于坐之左右，以为息黥补劓之方。晁
子曰：“秦人之炙，亦吾嗜也，书以遗我。”故书。元祐五年
正月癸酉。